Politivennen, 1808-01-01
Et Forslag til Hielp i kommende dyre Brændevintre. (Efter Jndsendt). Uagtet alt muligt er gjort i Vinter, til at hindre Brændsels Mangel i Kbhvn, er dog denne Artikkel, deels ved Førselens Dyrhed, dels ved Brændets slettere Egenskab, som grønt, dels ved Bøndernes Opskruen af Tørvens Pris, bleven saa dyr, at mange Folk af den fattigere Klasse, som foregaaende Vinter dog have kunnet skaffe sig Varme, have maattet for denne Vinter frasige sig denne Nydelse, der vel ikke, i vore sjælden og kun da for kort Tid med stræng Frost hjemsøgte Klima, kan kaldes en aldeles uundværlig Nødvendighed, men er dog den, der staaer næst paa Listen efter Mad, Drikke og Klæder. Og det vil vel ikke nægtes, at det er muligt, at nogen Virkning paa Helbredet, ved en saaledes forandret Levemaade, ikke vil udeblive. Det er vel ikke aldeles muligt at forudsee, hvorledes det til næste Vinter vil see ud, ihenseende til denne Fornødenhed. Sikkert vil af højere og lavere Vedkommende alt muligt gjøres, for at vise, at man har idetringeste ikke ladet en ubehagelig Erfaring ramme os, uden at drage deraf al den Lærdom, den medfører. Men dersom vi, blot som en Forudsætning, antage den Mulighed, at uforudseelige og uafværgelige Omstændigheder, for næstkommende Vinter, medføre en Tilstand i denne Henseende, lig den nærværende, troer Jndsenderen, at enhver handler rigtigt, der opgiver de Midler, han formener at kunne være til Lettelse. Det Middel, som her opgivet, er, at opføre eller indrette Varmehuse til offentligt Brug imod en for den Fattigere afstedkommelig Betaling. Skjøndt det maatte synes nemmere at købe Husene hertil, og deri gjøre de fornødne Jndretninger, og Anmælderen heller ikke fraraader sligt, troer han dog fortrinligt, hvis det lader sig gjøre, at opbygge Huse dertil. J det ringeste lader dette sig i den afbrændte Del af Staden let gjøre. For at gjøre sin Plan beskuelig, antager Anmælderen, at et saadant Varmehus opføres af nyt. Han vælger dertil en Tomte af 22 Alens Brede til Gaden og 70 Alens Længde eller Dybde. Opføres Bygningen nu 16 Alen bred og 60 Alen lang, saaledes midt paa Tomten, at der langs den ene Side af samme blev en lang 2 Alen bred Gaard og paa den anden Side en dito 4 Alen bred, for Kørsels Skyld, og bag ved et Venderum, saa kunde denne Bygning til alle 4 Sider have Vinduer og altsaa en overmaade god Lysning. Etasjernes Antal antages at være 5, hver 5 eller 4 1/2 Alen høj indvendig. Om hele Højden derved blev større, end Brandanordningen tillader, da vilde den dog vist tillades, i Betragtning af den mindre Brandfarlighed, der bevirkedes, dels ved den bestandige Nærværelse af Folk og Opsyn om Dagen, samt Lukkelse og Jldsog Lys Slukkelse om Natten, dels ved den aldeles ubrandfarlige Opvarmelse, hvorom siden tales. Da ingen Betrækning behøvedes, og ingen Panelværk eller Prydelser, heller ingen Mellemvægge, saasom hver Stasje blev en eneste stor Sal, Bekostning paa Døre og Laase altsaa og for størstedelen faldt bort, saa vilde Bygningsomkostningerne, i Forhold til Husets Størrelse, vorde ulige mindre, end ved en almindelig Vaaningsbygning. - J den underste Etasje eller Stueetasjen, skulde 4 Flobergske Ovne opsættes af passende Størrelse og Antal af Rør. Deres Sted blev paa Gulvets Middellinie, efter Længden, saaledes, at de stode omtrent 15 Alen fra hinanden. Rørene i disse Ovne skulde fortsættes op igjennem alle 5 Etafjer, saaledes, at hvor de gik igjennem Loft eller Gulv, bestod dette af en rund Jernblikplade af saa stort Gjennemsnit, at den yderste med Gulvet sammenhængende Pereferi umulig kunde forplante nogen Hede til samme. Ved Hielp af disse 4 Ovne vilde alle 5 Etafjer kunne gives en Varmegrad, der gav en kvægende og sund, men ikke overdreven og skadelig, Varme. Med 20 Favne Brænde vilde disse 4 Ovne rigelig kunne fødes den hele Vinter igjennem. Dette blev altsaa Bekostningen paa Varmen selv. At disse Ovne er aldeles brandsikre er noksom bevist og paatvivles ikke af nogen. Rummet inde i Stuerne afdeledes paa hver Side saaledes, at 1 Vindue med det halve af Pillen til hver Side, ialt 3 Alens Brede, og en Dybde fra Vinduet af ind efter paa 6 1/2 Alen, blev en Plads for sig. En saadan Plads indhegnedes med et 3 Alen højt Gitter og forsynedes med en Dør og Krampe til Hængelaas. J Midten lævnedes altsaa en Gang af omtrent 4 Alens Brede, hvorpaa Ovnene, eller deres Rørforlængelser fik deres Sted. Hine indhegnede Pladser, som kunde kaldes Stader, skulde være til Leje for enhver, der forlangte det, for 4 Sk. daglig, og om Søndagen tilstaaes frit for den, der havde betalt for den foregaaende Løverdag. Det skulde være enhver tilladt, at benytte sig af sit Stade til sin Næring og Handtering, dog i al Skikkelighed, og uden anden Støj end samme medførte, ligesom han og der kunde indtage saamange Medarbejdere han vilde. Der kunde og gjøres dobbelte eller tredobbelte Stader for dem, hvis Næring Udfordrede saadant Rum. Enhver Etasje fik saaledes 40 enkelte Stader, der, naar de alle vare udlejede, afgave ugentlig 10 Rd., som er for fem Etafjer 50 Rd. Sætte vi, at der kun i 4 Vintermaaneder vilde findes. Lejere, saa vilde dette ved fuld Udlejelse afgive 866 Rd. Skulde den fulde Udlejelse, som muligt, ikke kunne haves, maae man regne, at Fattige formodentlig i mere end 4 Maaneder vilde leje Stader, og at dette vilde bøde paa det manglende. Erfaring vilde lære, om der ikke vilde findes Lejere selv om Sommeren til disse Pladser. Da hver Etasje maatte have sin Vogter og det hele et Overtilsyn, saa antages, at 4 Vogtere lønnedes hver med 60 Rd., og Overvogteren i den underste Etaste med 160 Rd., som ialt var 390 Rd. Brændet beregnet, til 10 Rd. Havnen, vat 200 Rd. Der blev altsaa kun tilbage 276 Rd. og dersom deraf fradroges de 76 Rd. til aarligt Vedligehold, blev Netto Beholdningen 200 Rd. Man har Ret til at sige, at 200 Rd. kun ere Rente af 5000 Rd., og at Grund og Bygning vilde koste mere. Men man betænke, at Talen er om en Jndretning til Stadens Fattiges Lettelse, til Befordring af større Flittighed og større Sundhed for 200 Familier af denne Klasse, og man vil da finde, at Staden vandt ved den gjørende Opofrelse. Den Varme en Familie her havde for 4 Skilling i 12 Timer daglig, vilde den ikke hjemme kunne have for 24 Sk. Der sparedes altsaa hver Vinter en betydelig Udgivt for disse 200 Familier. Naar det fandtes, at eet Hus ej forslog til Søgningen, kunde flere gjøres i forskjællige Egne af Staden.